wannaphong/clean_thaiwikipedia huggingface dataset:
# ข้อตกลงรวมบาหลี
ข้อตกลงรวมบาหลี (อังกฤษ: Bali Package) เป็นข้อตกลงทางการค้าที่มาจากการประชุมระดับรัฐมนตรีครั้งที่ 9 แห่งองค์กรการค้าโลก (WTO) ณ จังหวัดบาหลี ประเทศอินโดนีเซียในวันที่ 3-7 ธันวาคม พ.ศ. 2556 มีจุดประสงค์ในการลดการกีดกันทางการค้าทั่วโลก ถือเป็นข้อตกลงแรกที่ได้รับการอนุมัติผ่าน WTO และได้รับการรับรองจากทุกประเทศสมาชิก ข้อตกลงรวมนี้เป็นส่วนหนึ่งของการประชุมรอบพัฒนาโดฮา ซึ่งเริ่มขึ้นใน พ.ศ. 2544

สถาบันปีเตอร์สันเพื่อเศรษฐศาสตร์นานาชาติประมาณการว่าถ้ามาตรการศุลกากรที่มาจากข้อตกลงนี้นำมาใช้อย่างเหมาะสม จะสามารถสร้างกิจกรรมทางเศรษฐกิจทั่วโลกซึ่งจะมีมูลค่ากว่า 1 ล้านล้านดอลลาร์สหรัฐฯ, เพิ่มอัตราการจ้างงานกว่า 21 ล้านตำแหน่ง และลดค่าใช้จ่ายในการทำการค้าระดับนานาชาติได้ร้อยละ 10-15 Amin, M. and Haidar, J.I., 2013. "Trade Facilitation and Country Size," Policy Research Working Paper Series 6692, The World Bank.
# พริกนกหมอคาร์
พริกนกหมอคาร์  เป็นพืชในสกุลพริกนก วงศ์ Annonaceae เป็นไม้ยืนต้น ใบเดี่ยว เรียงสลับ ดอกออกตามซอกใบ ผลกลุ่ม ผลย่อยขนาดกลม ออกดอกหมุนเวียนทั้งปี เป็นไม้ถิ่นเดียวในประเทศไทย พบครั้งแรกที่เขาหลวง จังหวัดนครศรีธรรมราช โดย Beuskom ชาวเนเธอร์แลนด์ ร่วมกับ ดร. จำลอง เพ็งคล้าย  เมื่อ 16 พฤษภาคม พ.ศ. 2511 ชื่อสปีชีส์ตั้งเป็นเกียรติให้กับหมอคาร์ 
 อ้างอิง 
 ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551  หน้า 156
# ปทุมรัตน์ วรมาลี
ปทุมรัตน์ วรมาลี (,) ชื่อเล่น เฮเลน  หรือชื่อเล่นไทย ปูเป้) เกิดเมื่อวันที่ 29 เมษายน พ.ศ. 2515 ที่ประเทศสหรัฐอเมริกา เป็นลูกครึ่งไทย-อเมริกัน ได้รับตำแหน่งนางงามมาหลายรางวัล หนึ่งในนั้นคือ รองธิดาโดมแอลเอ ในปี ค.ศ. 1988 (พ.ศ. 2531) ซึ่งปีนั้นเพชรรัตน์ ศรีแก้ว (รองนางสาวไทยอันดับ 1 และรองอันดับที่ 4 มิสเอเชียแปซิฟิก) ได้รับตำแหน่งธิดาโดม ต่อมาได้เข้าประกวดและคว้าตำแหน่ง มิสไทยแลนด์เวิลด์ เมื่อปี พ.ศ. 2532 จากนั้นจึงเป็นตัวแทนสาวไทยไปประกวดมิสเวิลด์ปี 1989 ที่ ฮ่องกง และเข้ารอบ 10 คนสุดท้าย ได้คะแนนอันดับ 4 กับ ราชินีความงามแห่งทวีปเอเชีย (MISS BEAUTY QUEEN OF ASIA) แล้วจึงได้เดินแบบและถ่ายแบบ 

ทำปฏิทินคู่กับเมทินี กิ่งโพยม (ลูกเกด) ออกขายรับปี ค.ศ. 2000 อีกทั้งยังได้ตำแหน่ง มิสฮาวาย เมื่อปี พ.ศ. 2545 และ รองอันดับ 3 มิสซิสอเมริกา กับชุดประจำชาติยอดเยี่ยม มารู้จักเวทีประกวด MISS WORLD กัน ภายหลังจึงได้กลับเมืองไทยและทำธุรกิจติดต่อต่างประเทศ  

ในปี พ.ศ. 2546 ร่วมหุ้นกับเมทินีและบริษัทสามารถ เทเลคอม เปิดธุรกิจเว็บไซต์ www.thaisupermodels.com ในปี 2546ข้อมูลบุคคล เมทินี กิ่งโพยม นิตยสารผู้จัดการ พฤศจิกายน 2546 โดย สุปราณี คงนิรันดรสุข ก่อนที่จะกลับไปมลรัฐฮาวาย สหรัฐอเมริกาเพื่อใช้ชีวิตกับครอบครัว  

ชีวิตส่วนตัว สมรสกับเจมส์ เบอร์เกอร์  มีลูกด้วยกัน 3 คน คนโตเป็นลูกสาวชื่อ น้องเฮลี่ ต่อมามีลูกชายอีกสองคนคือ น้องจาวา และน้องไรคาร์ด มิสไทยแลนเวิลล์ ปี 2532 ปทุมรัตน์ วรมาลี 

 ผลงาน 
 ตำแหน่งนางงาม 
 2532 (1989) มิสไทยแลนด์เวิลด์
 2532 (1989) Top 10 มิสเวิลด์ 1989 (เข้ารอบ Finalists ได้คะแนนอันดับ 4) และ  ควีนออฟเอเชีย
 2545 (2002) มิสซิสเกาะฮาวาย 
 2545 (2002) รองอันดับ 3 มิสซิสสหรัฐอเมริกา พร้อมรางวัลชุดแต่งกายประจำรัฐยอดเยี่ยม

 พรีเซ็นเตอร์และโฆษณา 
 2533 แป้ง Shinee Perfect Powder
 2549 พรีเซ็นเตอร์มารีฟรานซ์ บอดี้ไลน์

 ภาพยนตร์ 
 2535 โตแล้วต้องโต๋ 
 2538 ศยามล
 2540 ฝันติดไฟ หัวใจติดดิน

 ละคร 
 2537 ผู้หญิง 101% ช่อง 3
 2539 หักลิ้นช้าง ช่อง 7

มิวสิกวีดีโอ
 เพลง รักซะให้เข็ด - ไมโคร (2534)
 เพลง ไม่รักดี - เปเปอร์ แจม (2540)
 เพลง ลองซิจ๊ะ - ธงไชย แมคอินไตย์ (2542)
# ความสัมพันธ์กับต่างประเทศของลาว
ความสัมพันธ์กับต่างประเทศของลาวนั้นหลังจากที่ขบวนการปะเทดลาวขึ้นครองอำนาจ รัฐบาลสาธารณรัฐประชาธิปไตยประชาชนลาวได้เข้าร่วมเป็นรัฐบริวารของสหภาพโซเวียตและพึ่งพาความช่วยเหลือของสหภาพโซเวียตอย่างมาก นอกจากนั้น ลาวยังมีความสัมพันธ์ที่พิเศษกับเวียดนาม และลงนามในสนธิสัญญามิตรภาพและความร่วมมือกันใน พ.ศ. 2520 ซึ่งทำให้เกิดความตึงเครียดกับจีนหลังจากที่ลาวพ้นจากการโดดเดี่ยวของนานาชาติ ได้ขยายความสัมพันธ์ทางต่างประเทศกับประเทศอื่นๆ เช่น ออสเตรเลีย ฝรั่งเศส ญี่ปุ่น สวีเดน และอินเดีย ความสัมพันธ์ทางการค้ากับสหรัฐอเมริกาเข้าสู่สภาวะปกติใน พ.ศ. 2547 ลาวเข้าเป็นสมาชิกอาเซียนในเดือนกรกฎาคม พ.ศ. 2540 และสมัครเป็นสมาชิกองค์การการค้าโลกในพ.ศ. 2541 และเข้าร่วมการประชุมสุดยอดอาเซียนใน พ.ศ. 2548 และยังเป็นสมาชิกองค์กรระหว่างประเทศอีกหลายองค์กร
 ความสัมพันธ์ทวิภาคี 
 จีน 
ความสัมพันธ์กับจีนได้พัฒนาขึ้น แม้ว่าในระหว่างสงครามเวียดนามและสงครามจีน-เวียดนาม พ.ศ. 2522 ทำให้มีความตึงเครียดระหว่างลาว-จีน จนเข้าสู่สภาวะปกติใน พ.ศ. 2532
 ฝรั่งเศส 
หลังจากทำสนธิสัญญากับสยามใน พ.ศ. 2436 และ พ.ศ. 2447 ฝรั่งเศสได้รวมลาวเข้ากับอินโดจีนฝรั่งเศส ระหว่างสงครามโลกครั้งที่สอง ญี่ปุ่นเข้ายึดครองอินโดจีนฝรั่งเศส  เมื่อญี่ปุ่นแพ้สงคราม กลุ่มลาวอิสระได้ประกาศเอกราชของลาว แต่ใน พ.ศ. 2489 กองทัพฝรั่งเศสเข้ามายึดครองลาวอีกครั้ง  และให้เอกราชที่จำกัดแก่ลาว  ระหว่างสงครามอินโดจีนครั้งที่ 1 พรรคคอมมิวนิสต์อินโดจีนได้จัดตั้งขบวนการปะเทดลาวเพื่อเรียกร้องเอกราชของลาว ลาวได้เอกราชที่สมบูรณ์หลังสนธิสัญญาเจนีวา พ.ศ. 2497 ปัจจุบันความสัมพันธ์ระหว่างสองประเทศอยู่ในระดับปกติ
 ไทย 
ไทยเป็นเส้นทางหนึ่งที่ช่วยให้ลาวสามารถออกสู่ทะเลได้ ทำให้มีความสัมพันธ์ทั้งทางเศรษฐกิจและวัฒนธรรม แต่ทั้งสองประเทศมีความขัดแย้งกันเรื่องพรมแดน ดังเช่นที่เคยเกิดการปะทะใน พ.ศ. 2530 ในปัจจุบันมีการสร้างสะพานเชื่อมต่อระหว่างสองประเทศ
 สหรัฐอเมริกา 
ความสัมพันธ์ระหว่างลาวและสหรัฐอเมริกาเริ่มขึ้นใน พ.ศ. 2493 ซึ่งลาวได้รับเอกราชที่จำกัดในสหภาพฝรั่งเศส ความสัมพันธ์นี้ยังคงอยู่ในระดับนี้จนถึง พ.ศ. 2497 สหรัฐได้ให้ความช่วยเหลือแก่ลาวฝ่ายขวาระหว่างสงครามกลางเมืองลาว ความสัมพันธ์ของทั้งสองประเทศดีขึ้นอีกครั้งหลังการล่มสลายของสหภาพโซเวียต ปัจจุบัน สหรัฐได้ให้ความช่วยเหลือแก่ลาว
 เวียดนาม 
เมื่อมีการก่อตั้งสาธารณรัฐประชาธิปไตยประชาชนลาวใน พ.ศ. 2518 ลาวมีความสัมพันธ์ที่ใกล้ชิดกับเวียดนามเป็นพิเศษ ในปัจจุบัน แม้ว่าลาวจะติดต่อกับจีนและไทยมากขึ้น แต่ลาวกับเวียดนามก็มีความสัมพันธ์ที่ใกล้ชิดทั้งทางเศรษฐกิจและการลงทุนBrown, MacAlister and Joseph J. Zasloff. "Relations with Vietnam". Laos: a country study (Andrea Matles Savada, editor). Library of Congress Federal Research Division (July 1994). This article incorporates text from this source, which is in the public domain.
 อ้างอิง
# รสสุคนธ์แดง
รสสุคนธ์แดง   เป็นไม้เลื้อยในวงศ์ Dilleniaceae เปลือกต้นเรียบสีน้ำตาล เมื่อแก่จะแตกเป็นสะเก็ดบาง ๆ เถาอ่อนสีน้ำตาลอมเขียว ใบเดี่ยว ขอบใบหยักเป็นฟันเลื่อยห่าง ๆ ดอกช่อ กลีบเลี้ยงสีเขียวอมแดง กลีบดอกสีขาวอมชมพู กลีบดอกร่วงง่าย เกสรตัวผู้จำนวนมาก โผล่พ้นกลีบดอกเป็นสีขาวอมชมพู กลิ่นหอมเย็น ผลกลุ่ม โดยกลีบเลี้ยงหุ้มผลไว้เกือบหมด ลูกกลมปลายแหลมสีเขียวแดง แก่แล้วแตก มีเมล็ดเดียว ดอกใช้เป็นส่วนผสมของยาหอม บำรุงหัวใจ แก้ลม
# สิทธิปฏิวัติ
สิทธิปฏิวัติ  หรือ สิทธิกบฏ  ในปรัชญาการเมืองนั้น คือ สิทธิหรือหน้าที่ที่ชนในชาติสามารถล้มล้างการปกครองซึ่งขัดต่อประโยชน์ส่วนรวมได้ ความเชื่อเรื่องสิทธินี้ย้อนหลังไปถึงจีนโบราณ และสิทธินี้ก็ได้ใช้มาแล้วตลอดระยะเวลาในประวัติศาสตร์เพื่อสร้างความชอบธรรมให้แก่กบฏซึ่งรวมถึงการปฏิวัติอเมริกาและการปฏิวัติฝรั่งเศส

ในประเทศจีนนั้น เป็นไปได้ว่า ราชวงศ์โจวสร้างความชัดเจนให้แก่สิทธิปฏิวัติในฐานะที่เป็นส่วนหนึ่งของปรัชญาแผ่นดินPerry, Elizabeth. [2002] (2002). Challenging the Mandate of Heaven: Social Protest and State Power in China.  Sharpe.  ISBN 0-7656-0444-2 พระมหากษัตริย์ราชวงศ์โจวตั้งแนวคิดซึ่งเรียกกันว่า "อาณัติแห่งสวรรค์" (Mandate of Heaven) ขึ้นเพื่อเป็นเหตุผลสำหรับการที่ตนโค่นล้มราชวงศ์ซาง โดยระบุว่า สวรรค์มอบอำนาจให้แก่ผู้นำซึ่งทรงธรรม และย่อมเพิกถอนอาณัติที่เคยให้ไว้แก่ผู้นำซึ่งกดขี่ ฉะนั้น อาณัติแห่งสวรรค์ย่อมถ่ายโอนไปยังบุคคลซึ่งปกครองเป็นเลิศ นักประวัติศาสตร์จีนตีความว่า การปฏิวัติสำเร็จเป็นเครื่องยืนยันว่า อาณัติแห่งสวรรค์ถ่ายโอนมาแล้ว ในทุกช่วงเวลาของประวัติศาสต์จีน ผู้ต่อต้านราชวงศ์ซึ่งกำลังอยู่ในอำนาจมักอ้างว่า อาณัติแห่งสวรรค์โอนผ่านมาแล้ว พวกเขาจึงชอบจะปฏิวัติ เป็นเหตุให้ราชวงศ์ที่กำลังผ่านบ้านครองเมืองมักคับอกคับใจกับทฤษฎีดังกล่าว และทำให้เมิ่งจื่อ (Mencius) ปรัชญาเมธีลัทธิขงจื่อ ถูกระงับงานเขียนที่แถลงว่า ประชาชนมีสิทธิคว่ำผู้ปกครองที่ไม่แยแสความต้องการของพวกตน

สำหรับศาสนาอิสลามนั้น เบอร์นาร์ด ลิวอิส (Bernard Lewis) นักวิชาการ กล่าวว่า มีหลายจุดในคัมภีร์กุรอ่านที่ต้องทำความเข้าใจเกี่ยวกับสิทธิปฏิวัติในศาสนาอิสลาม คัมภีร์ระบุไว้ชัดเจนว่า หน้าที่ต้องเชื่อฟังนั้นมีอยู่ กล่าวกันว่า มุฮัมมัดเคยเอ่ยว่า "จงเชื่อฟังพระเจ้า จงเชื่อฟังศาสดา จงเชื่อฟังบรรดาผู้มีอำนาจเหนือเจ้า" ("Obey God, obey the Prophet, obey those who hold authority over you.") แต่ก็มีถ้อยคำที่สร้างข้อจำกัดแก่หน้าที่ต้องเชื่อฟังนั้นอยู่เช่นกัน ในการนี้ มีดำรัสศาสดาอยู่สองข้อซึ่งยอมรับนับถือทั่วกันว่า ถูกต้องแท้จริง ข้อหนึ่งว่า "อย่าหัวอ่อนต่อบาป" ("there is no obedience in sin") กล่าวคือ ถ้าผู้ปกครองสั่งการอันใดอันขัดต่อเทวบัญญัติ ก็ไม่มีหน้าที่ต้องเชื่อฟัง อีกข้อหนึ่งว่า "อย่าศิโรราบต่อสัตว์ซึ่งขัดต่อพระผู้สร้าง" ("do not obey a creature against his Creator") ข้อนี้สร้างกรอบสำหรับการใช้อำนาจของผู้ปกครอง ไม่ว่าผู้ปกครองนั้นจะเป็นผู้ใดในสายพระเนตรพระเจ้าFreedom and Justice in the Middle East

ส่วนทางยุโรปนั้น สิทธิปฏิวัติอาจย้อนหลังไปถึงมหากฎบัตร (Magna Carta) ซึ่งเป็นธรรมนูญของอังกฤษที่ตราขึ้นเมื่อปี 1215 กำหนดให้พระมหากษัตริย์ทรงสละสิทธิบางประการ และรับว่า จะทรงอยู่ในอำนาจกฎหมาย มหากฎบัตรยังมี "บทประกัน" (security clause) ซึ่งให้คณะบารอน (committee of barons) มีสิทธิยับยั้งพระราชประสงค์ของพระมหากษัตริย์ได้ แม้จะใช้กำลังยับยั้งก็ได้ถ้าจำเป็น มหากฎบัตรจึงมีอิทธิพลโดยตรงต่อพัฒนาการของระบอบประชาธิปไตยแบบมีรัฐสภารวมถึงเอกสารทางรัฐธรรมนูญอื่น ๆ เช่น รัฐธรรมนูญสหรัฐอเมริกา

อนึ่ง สารตราทอง ค.ศ. 1222 (Golden Bull of 1222) ซึ่งแอนดริวที่ 2 (Andrew II) พระเจ้าแผ่นดินฮังการี ทรงตราขึ้นนั้น ยังให้ข้าราชการฮังการีมีสิทธินานัปการ รวมถึงสิทธิที่จะกระด้างกระเดื่องต่อพระมหากษัตริย์เมื่อทรงฝ่าฝืนกฎหมาย เรียกว่า "สิทธิต่อต้าน" (jus resistendi) สารตราทองนี้มักได้รับการเปรียบเทียบกับมหากฎบัตร เพราะสารตราทองเป็นเอกสารทางรัฐธรรมนูญฉบับแรกของประเทศฮังการี ขณะที่มหากฎบัตรก็นับได้ว่าเป็นรัฐธรรมนูญฉบับแรกของชาติอังกฤษ
# โฮลลิส แคสเวล
โฮลลิส ลีแลนด์ แคสเวล (22 ตุลาคม, 1901 – 22 พฤศจิกายน, 1988)query.nytimes.com เป็นนักการศึกษาชาวอเมริกัน ซึ่งต่อมามีบทบาทสำคัญในการวางแผนหลักสูตรภายในสถานศึกษา เขาได้ทำการสำรวจเกี่ยวกับการปฏิบัติการหลักสูตรในหลากหลายระบบโรงเรียน และเขียนหนังสือเกี่ยวกับหลักสูตรไว้อย่างมากมาย แคสเวลได้เข้าร่วมในคณะที่ปรึกษากองบรรณาธิการของ World Book Encyclopedia ในปี ค.ศ. 1936 และเป็นประธานในปี ค.ศ. 1948 ต่อมาในปี ค.ศ. 1954 แคสเวลได้รับการแต่งตั้งเป็นผู้อำนวยการวิทยาลัยครู (มหาวิทยาลัยโคลัมเบีย) ในนิวยอร์ก และดำรงตำแหน่งเป็นผู้อำนวยการถึงปี ค.ศ. 1962

ตั้งแต่ปี ค.ศ. 1962 ถึงปี ค.ศ. 1966 แคสเวลดำรงตำแหน่งเป็นประธานทั่วไปคณะที่ปรึกษากองบรรณาธิการของ Field Enterprises Educational Corporation. หลังจากเกษียณอายุจากตำแหน่งผู้อำนวยการวิทยาลัยครู แคสเวลยังคงอยู่ที่วิทยาลัย โดยได้รับการแต่งตั้งเป็น  Marshall Field, Jr., ศาสตราจารย์ทางการศึกษา เขาอยู่ในตำแหน่งนี้จนกระทั่งถึงปี ค.ศ. 1967The Presidents of Teachers College
# ฮั่งเส็ง
ฮั่งเส็ง หรือสำเนียงกลางว่า เหิงเชิง  อาจหมายถึง

 ธนาคารฮั่งเส็ง (Hang Seng Bank) - ธนาคารในฮ่องกง
 ดัชนีฮั่งเส็ง (Hang Seng Index) - ดัชนีตลาดหุ้นในฮ่องกง
 วิทยาลัยการจัดการฮั่งเส็ง (Hang Seng Management College) - สถานศึกษาในฮ่องกง
# ดัชนีฮั่งเส็ง
จอแสดงดัชนีเหิงเชิงหน้าอาคารลู่ไห่ทง (Luk Hoi Tong Building) ในฮ่องกง|300px|right|thumb

 ดัชนีฮั่งเส็ง หรือ ดัชนีหั่งซ้าง ตามสำเนียงกวางตุ้ง  เป็นดัชนีตลาดหุ้นสำหรับตลาดที่มีการปรับค่าการกระจายหุ้นรายย่อย (freefloat-adjusted market) และถ่วงน้ำหนักด้วยมูลค่าตามราคาตลาด (capitalization-weighted) ในฮ่องกง ใช้บันทึกและตรวจสอบการเปลี่ยนแปลงบริษัทขนาดใหญ่ที่สุดในตลาดหลักทรัพย์ฮ่องกงเป็นรายวัน ทั้งยังเป็นเครื่องบ่งชี้หลักสำหรับผลการดำเนินงานตลาดโดยรวมในฮ่องกง บริษัทดังกล่าวมีจำนวน 66 แห่ง คิดเป็นประมาณร้อยละ 58 ของมูลค่ากิจการในตลาดหลักทรัพย์ฮ่องกง 
กวน ชื่อกวง (Kwan Shi-kuang) หรือสแตนลีย์ กวน (Stanley Kwan) นายธนาคารชาวฮ่องกง เริ่มทำดัชนีฮั่งเส็งเมื่อวันที่ 24 พฤศจิกายน ค.ศ. 1969 ปัจจุบัน ดัชนีนี้อยู่ในความรับผิดชอบและความดูแลของบริษัทดัชนีฮั่งเส็ง จำกัด (Hang Seng Indexes Company Limited) ซึ่งเป็นบริษัทมหาชนสังกัดธนาคารฮั่งเส็ง (Hang Seng Bank) อันเป็นหนึ่งในธนาคารรายใหญ่ที่สุดที่จดและขึ้นทะเบียนในฮ่องกงในด้านมูลค่าตามราคาตลาด (market capitalisation) และเอชเอสบีซี (HSBC) กลุ่มบริษัทการเงินสัญชาติอังกฤษ ถือหุ้นใหญ่ในบริษัทดัชนีฮั่งเส็ง บริษัทดัชนีเหิงเชิงทำหน้าที่ประมวล เผยแพร่ และจัดการดัชนีฮั่งเส็ง กับทั้งดัชนีหุ้นอื่น ๆ เช่น ดัชนีวิสาหกิจจีนฮั่งเส็ง (Hang Seng China Enterprises Index)

ดัชนีฮั่งเส็ง มีบริษัทอะไรบ้าง ?
ดัชนีฮังเซ็นประกอบด้วยหุ้นของบริษัทหลายแห่ง ปัจจุบัน (สิงหาคม 2023) ดัชนีหุ้นฮั่งเส็งมีหุ้นในลิสต์ทั้งหมด 80 ตัวNumber of Constituents และสามารถเพิ่มได้มากที่สุดจำกัดแค่ 100 ตัวดัชนีหุ้นฮั่งเส็งคืออะไร? ครอบคลุมหลากหลายกลุ่มอุตสาหกรรม เช่น การเงิน อุตสาหกรรม บริการ อสังหาริมทรัพย์ และอื่น ๆ ต่อไปนี้คือส่วนบางส่วนของบริษัทที่เข้าร่วมในดัชนีฮังเซ็น:

HSBC HOLDINGS、PING AN、HKEX、HANG SENG BANK、CLP HOLDINGS、CK ASSET、HENDERSON LAND、BABA - SW、NONGFU SPRING、JD - SW、GALAXY ENT、ALI HEALTH

ความเสี่ยงที่ลงทุนในดัชนีหุ้นฮั่งเส็ง

การแทรกแซงทางนโยบายจากรัฐบาลจีน ซึ่งหากตลาดหุ้นฮ่องกงมีการปรับตัวขึ้นที่รุนแรงเกินไปก็มีโอกาสเห็นมาตรการสกัดการเก็งกำไรเช่นที่เคยเกิดขึ้นในอดีตได้

ความผันผวนในสถานการณ์การเมือง: สถานการณ์การเมืองในฮ่องกงและประเทศอื่น ๆ อาจส่งผลต่อตลาดหลักทรัพย์และการลงทุนในดัชนีฮังเซ็น

ความเสี่ยงจากความผันผวนของตลาด : ดัชนีฮั่งเส็งอาจผันผวนรุนแรงในช่วงเวลาสั้นๆ ส่งผลให้ขาดทุนเงินทุน

ความเสี่ยงของอัตราแลกเปลี่ยน: การลงทุนในดัชนี HangSeng อาจมีความเสี่ยงที่เกี่ยวข้องกับการเคลื่อนไหวของอัตราแลกเปลี่ยนระหว่างสกุลเงิน
# เรเน พาเกตต์
เรเน เจน พาเกตต์ (Renee Jane Paquette) หรือ เรเน ยัง (Renee Young) เกิด 19 กันยายน ค.ศ. 1985 เป็นผู้บรรยาย, ผู้สัมภาษณ์ชาวแคนาดาที่ทำงานให้กับWWEเป็นโฆษกผู้สัมภาษณ์หลังเวทีและผู้บรรยายข้างเวที ปี2017แต่งงานกับจอน ม็อกซ์ลีย์

ผลงานแสดง
ภาพยนตร์
ปีรายการรับบทหมายเหตุ 2020 The Main Event Herself

โทรทัศน์
ปีรายการรับบทหมายเหตุ2007The Smart Woman Survival GuideCute InternEpisode: "Go Big or Go Home"2010Gotta Grudge?Herself8 episodes20112012Gillette DraftedJudge, mentor2013WWE: The Top 25 Rivalries in Wrestling HistoryHost2014WWE CountdownEpisode: "Coolest Catchphrases"2014–presentWWE Music Power 10Voice-over host2014–presentWWE Quick HitsHost2015–2018Total DivasRecurring (season 4 & 5)  Main cast (season 6)  Guest (season 7 & 8): 37 episodes2015–2017Unfiltered with Renee YoungHost2015WWE Tough EnoughCo-host2016–2018WWE Talking SmackHost2016–2018WWE Raw TalkHost2017–2018Total Bellas4 episodes2018Miz & Mrs.Episodes: "A Simple Mizunderstanding" & "Proud Papa"2019–2020WWE BackstageCo-host

เว็บ
ปีรายการรับบท 2013–2015 The JBL and Renee Show Herself 2013–2015 After Total Divas Herself

รางวัลและความสำเร็จ
 WWE
 Slammy Award for Favorite Web Show of the Year (2013) – with Michael Cole and John "Bradshaw" Layfield for The JBL and Cole Show
# สายกวานถัง
สายกวานถัง เป็นหนึ่งในสิบเส้นทางของรถไฟฟ้าเอ็มทีอาร์ วิ่งจากสถานีโหยวหมาตี้ ในเกาลูนตะวันตก ไปยังสถานีเตี้ยวจิ๋งหลิง เวลาในการเดินทาง 27 นาที สีประจำเส้นทางคือ สีเขียว

 แผนที่ 
center|thumb|800px|แผนที่เส้นทางทางภูมิศาสตร์

 สถานี 
thumb|270x270px|สถานีเกาลูนเบย์
thumb|270x270px|สถานีกวานถัง

สีและสถานี เขต เชื่อมต่อ เปิดให้บริการ สถานีหวงปู้* เกาลูนซิตี  สถานีเหอเหวินเถียน*   สถานีโหยวหมาตี้ชื่อเดิม วอเตอร์ลู เขตโหยวเจียนวั่ง  31 ธันวาคม ค.ศ. 1979  สถานีวั่งเจี่ยวชื่อเดิม Argyle   สถานีพรินซ์เอ็ดเวิร์ด  10 พฤษภาคม ค.ศ. 1982  สถานีฉือเสียเหว่ย์ เขตชามชุยโป  1 ตุลาคม ค.ศ. 1979  สถานีจิ่วหลงถัง เกาลูนซิตี   สถานีเล่อฟู่ เขตหวงต้าเซียน  สถานีหวงต้าเซียน  สถานีไดมอนด์ฮิลล์  สถานีไฉ่หง เขตกวานถัง  สถานีเกาลูนเบย์  สถานีหนิวโถวเจี่ยว  สถานีกวานถัง  สถานีหลานเถียน  1 ตุลาคม ค.ศ. 1989  สถานีโหยวถัง  4 สิงหาคม ค.ศ. 2002  สถานีเตี้ยวจิ๋งหลิง ซีก้ง 18 สิงหาคม ค.ศ. 2002

หมายเหตุ

* โครงการ
# บูม บูม แคช
บูม บูม แคช (อังกฤษ: Boom Boom Cash) เป็นกลุ่มดนตรีจากเวทีการประกวด Chang Music Contest 2012รู้จัก "Boom Boom Cash" เป็นวงดนตรีแนวอิเล็กทรอนิกส์แดนซ์ โดยมี "หมิว" วริศรา อภิรักษ์เดชาชัย เป็นนักร้องนำ วงดนตรีใหม่ BOOM BOOM CASH ส่งเพลงซิงเกิ้ลแรก BLUR BLUR ต่อมาในเดือนพฤศจิกายน พ.ศ. 2562 "หมิว" ได้ลาออกจากวง"Boom Boom Cash" โพสต์อำลานักร้องนำ "หมิว" หลังร่วมงานมา 7 ปี ทำให้ทางวงต้องหานักร้องนำคนใหม่มาแทน คือ "ฝ้าย" ศัจจา พันพุก และเปิดตัวเพลงใหม่ คือ เพลง "ภักดีแค่ไหน"Boom Boom Cash - ภักดีแค่ไหน (Official Video)

 ประวัติ 

 สมาชิกของวง 
 นักร้อง-นักดนตรี 
 ศัจจา พันพุก (วงบางแก้ว และ ตูน บอดี้แสลม) - ร้องนำ
 ชาลาลีคาน อาลีฟ ซันคาน (แขก) - แร็ป/เบส
 สัณหภาส บุนนาค (เอ้ aka BOTCASH) - ซินธิไซเซอร์/กีตาร์
 จิโรจน์ เอี่ยวจินดา (โอเล่) - กลอง

 ผลงานเพลง 
 ซิงเกิล 
 Blur Blur
 One Life
 Come N Get Me
 เอาชีวิตฉันคืนมา
 โต้รุ่ง
 รักเธอจริงๆ
 Drink and drunk
 U Drink I Drink
 คิดถึง
 Clean Food (feat. F. Hero)
 พี่เปิดให้ (ร่วมกับ ธงไชย แมคอินไตย์ ในโปรเจกต์ เบิร์ดมินิมาราธอน)
 สาธุ (feat. ลำไย ไหทองคำ)
 Keep Going (App War version)
 No Way (feat. ไทยเทเนี่ยม)
 ภักดีแค่ไหน
 HAKUNA MATATA
 เกรงใจ (คัฟเวอร์ต้นฉบับ แร็พเตอร์ ในโปรเจกต์ RS Music X)

 วง SIX C.E 
แขก เอ้ และ โอเล่ เป็นอดีตสมาชิกวง SIX C.E หรือ Six Cylinder Engine ในสังกัด จีนี่เรคอร์ดส มีซิงเกิ้ล พันธนาการ และ ยาวนานเพียงใดSIX C.E กลับมาลุคใหม่ พร้อมปล่อยเพลงซิงเกิ้ลใหม่ 10 กุมภาพันธ์ 2554 นี้. ก่อนจะมาทำวง Boom Boom Cash ในปัจจุบัน
# สโมสรฟุตบอลรอยัลเอนจิเนียส์
รอยัล เอนจิเนียร์ส  เป็นสโมสรฟุตบอลระดับสมัครเล่นที่เก่าแก่ที่สุดในโลก

สโมสรก่อตั้งขึ้นเมื่อปี ค.ศ. 1863 โดยเกิดจากการรวม
ตัวกันของเหล่าทหารช่าง

ทางสโมสรเคยได้แชมป์ เอฟเอคัพ เพียงครั้งเดียวในปี ค.ศ. 1875 และเป็นรองแชมป์อีก 3 สมัย

 เกียรติประวัติ 
 เอฟเอคัพ (1) : 1875
 รองแชมป์ (3) : 1872,1874,1878

ร
ร
ร
ร
# รอยนูนซูปรามาร์จินัล
รอยนูนซูปรามาร์จินัล"ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑", ให้ความหมายของ  gyrus  ว่า "รอยนูน"  (,)  เป็นส่วนหนึ่งของสมองกลีบข้าง  ที่น่าจะมีบทบาทในการรับรู้และการประมวลผลทางภาษา  รอยโรคในสมองเขตนี้อาจทำให้เกิดภาวะเสียการสื่อความเหตุศูนย์รับความรู้สึก  (Receptive aphasia)  หรือ  transcortical sensory aphasiaTranscortical sensory aphasia  (ตัวย่อ  TSA)  มีเหตุเกิดจากความเสียหายบางจุดในสมองกลีบขมับ  โดยทั่ว ๆ ไป  aphasia  หมายถึงความผิดปกติที่เกิดขึ้นในสมองทำให้เกิดความเสียหายในการเข้าใจหรือการใช้ภาษา  คนไข้  TSA  มีความลำบากในการเข้าใจภาษาและในการเรียกชื่อสิ่งต่าง ๆ มักจะกล่าวคำพูดลอย  ๆ  และมีภาวะ  paraphasia  อาการเหล่านี้คล้ายกับอาการคนไข้ภาวะเสียการสื่อความเหตุศูนย์รับความรู้สึก  (Receptive aphasia)   แต่ว่าคนไข้  TSA  ยังสามารถกล่าวตามคำพูดของคนอื่นและมีอาการพูดเลียน  (echolalia)  หรือการกล่าวคำพูดเลียนเชิงบีบบังคับ  (compulsive repetition)Gazzaniga, M.S., Ivry, R.B. and Mangun, G.R., Cognitive Neuroscience, the Biology of the Mind, third edition, 2009, W.W. Norton, publishers. pgs. 395-401

ภาพต่างๆ

ดูเพิ่ม
 เขตบร็อดแมนน์

เชิงอรรถและอ้างอิง

แหล่งข้อมูลอื่น

 http://braininfo.rprc.washington.edu/centraldirectory.aspx?ID=108
# อัน แชฮอง
อัน แชฮอง (An Chaehong) เป็นผู้นำคนหนึ่งของขบวนการชาตินิบมเกาหลี เป็นข้าหลวงฝ่ายพลเรือนของรัฐบาลทหารที่ปกครองเกาหลีใต้หลังสงครามโลกครั้งที่ 2 แต่บั้นปลายชีวิตถูกลักพาตัวไปเกาหลีเหนือและเสียชีวิตที่นั่น

แชฮองเกิดเมื่อ พ.ศ. 2434 ในจังหวัดเกียงกี สเร็จการศึกษาจากมหาวิทยาลัยวาเซดะในญี่ปุ่น หลังจากกลับจากญี่ปุ่น แชฮองได้สนับสนุนรัฐบาลพลัดถิ่นที่เซี่ยงไฮ้ เขาถูกจับกุมเมื่อ พ.ศ. 2462 และถูกจำคุก 3 ปี เมื่อถูกปล่อยตัว เขาได้เป็นบรรณาธิการหนังสือพิมพ์ภาษาเกาหลีชื่อโชซอน อิลโป และเขียนบทความสนับสนุนแนวคิดชาตินิยมจำนวนมากจนเจ้าหน้าที่ญี่ปุ่นไม่พอใจ สั่งปิดหนังสือพิมพ์และสั่งจำคุกเขาด้วย นอกจากนั้นเขายังทำงานให้กับองค์กรโชซอน อักโฮที่สนับสนุนการใช้ภาษาเกาหลี ทำให้ตลอดช่วงเวลาที่ญี่ปุ่นยึดครอง เขาถูกตัดสินจำคุกถึง 9 ครั้ง รวมเวลาได้ประมาณ 7 ปี

หลังจากเกาหลีพ้นจากการเป็นอาณานิคมของญี่ปุ่น สหรัฐอเมริกาเป็นผู้เข้ามาดูแลเกาหลีในบริเวณใต้เส้นขนานที่ 38 ลงมา และแชฮองได้เป็นข้าหลวงฝ่ายพลเรือน ในพ.ศ. 2490 สหรัฐพยายามเจรจากับสหภาพโซเวียตเกี่ยวกับการรวมเกาหลีแต่ไม่สำเร็จจึงได้นำเรื่องเข้าสู่สหประชาชาติ ในขณะเดียวกัน สหประชาชาติเตรียมจัดให้มีการเลือกตั้งทั่วประเทศเกาหลีโดยคณะกรรมการรวมและฟื้นฟูเกาหลีของสหประชาชาติหรืออันเคิร์ก แต่สหภาพโซเวียตไม่ให้ความร่วมมือ จึงจัดการเลือกตั้งได้เฉพาะในเกาหลีใต้ เมื่อ 10 พฤษภาคม พ.ศ. 2491 หลังจากจัดตั้งสาธารณรัฐเกาหลี มีการเลือกประธานาธิบดี ปรากฏว่ารี ซิงมันได้เป็นประธานาธิบดี ส่วนแชฮองได้เป็นสมาชิกสภานิติบัญญัติในการเลือกตั้ง พ.ศ. 2493 แต่เมื่อเกาหลีเหนือบุกเกาหลีใต้ในปีนั้น แชฮองก็ถูกลักพาตัวไปเกาหลีเหนือ และได้รับการแต่งตั้งเป็นสมาชิกสภาที่ปรึกษาเพื่อการรวมเกาหลีอย่างสันติใน พ.ศ. 2499 เขาเสียชีวิตที่กรุงเปียงยางเมื่อ พ.ศ. 2511 รวมอายุได้ 77 ปี
 อ้างอิง 
 วุฒิชัย มูลศิลป์. อัน แชฮอง ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539. หน้า 142 - 144
หมวดหมู่:ชาวเกาหลีใต้
# สายเฉวียนวัน
สายเฉวียนวัน เป็นเส้นทางหนึ่งของรถไฟฟ้าเอ็มทีอาร์ โดยเริ่มวิ่งจากสถานีเซ็นทรัล ไปจนถึงสถานีเฉวียนวัน ซึ่งมีชื่อตามเส้นทาง จำนวนสถานีทั้งหมด 16 สถานี เวลาในการเดินทาง 30 นาที

แผนที่
center|thumb|600px|แผนที่ทางภูมิศาสตร์

สถานี
250px|thumbnail|สถานีเซ็นทรัล
250px|thumbnail|สถานีเฉวียนวัน
 สีและชื่อ เขต การเชื่อมต่อ เปิดให้บริการ  สถานีกลาง (中環) ชื่อเดิม Chater ภาคกลางและตะวันตก  และ  12 กุมภาพันธ์ ค.ศ. 1980 (ขณะเป็นส่วนหนึ่งของสายกวนถัง (觀塘))  สถานีทัพเรือ (金鐘)   สถานีเจียนชาจุ่ย (尖沙咀) โหยวเจียนวั่ง (油尖旺)  31 ธันวาคม ค.ศ. 1979 (ขณะเป็นส่วนหนึ่งของสายกวนถัง)  สถานีจอร์แดน (佐敦)  สถานีโหยวหมาตี้ (油麻地)ชื่อเดิม วอเตอร์ลู  10 พฤษภาคม ค.ศ. 1982  สถานีวั่งเจี่ยว (旺角)ชื่อเดิม Argyle   สถานีฟ้าชาย (太子)   สถานีเชินฉุ่ยปู้ (深水埗) เชินฉุ่ยปู้  17 พฤษภาคม ค.ศ. 1982  สถานีฉังชาวัน (長沙灣)  สถานีลี่จือเจี่ยว (茘枝角)  สถานีเหม่ย์ฝู (美孚)ชื่อเดิม Lai Wan   สถานีลี่จิ่ง (荔景) กุ๋ยชิง (葵青)  10 พฤษภาคม ค.ศ. 1982  สถานีกุ๋ยฟัง (葵芳)  สถานีขุยซิง (葵興) สถานีต้าวัวโก่ว (大窩口) เฉวียนวัน  สถานีเฉวียนวัน 

ดูเพิ่ม
# ด้วยรักคือรัก
ด้วยรักคือรัก เป็นภาพยนตร์ไทยที่ออกฉายในปี พ.ศ. 2528 กำกับโดยหม่อมเจ้าทิพยฉัตร ฉัตรชัย นำแสดงโดยธงไชย แมคอินไตย์ หรือเบิร์ด ซึ่งรับบทเป็นพระเอกภาพยนตร์เรื่องแรก ซึ่งขณะนั้นเบิร์ด ยังไม่มีผลงานเพลง โดยประกบคู่แสดงกับนักร้องดังแห่งยุค อัญชลี จงคดีกิจ หรือ "ปุ๊"  ซึ่งถือว่าเป็นศิลปินหญิงที่ประสบความสำเร็จสูงสุดในยุคนั้น โดยดนตรีประกอบภาพยนตร์ ใช้เพลง "หนึ่งเดียวคนนี้" ซึ่งเป็นชื่อเดียวกับอัลบั้มดัง ของ อัญชลี จงคดีกิจอมตะหนังไทยด้วยรักคือรัก เบิร์ดธงไชย และปุ๊ อัญชลี 

 บทบาท 
 ธงไชย แมคอินไตย์ รับบทเป็น "พรพิชิต"
 อัญชลี จงคดีกิจ รับบทเป็น "วิชนีย์" 
  มารุต สาโรวาท รับบทเป็น "พี่ต้อ" 
 รานี กรีนเบิร์ก รับบทเป็น "พลอย"

สถานที่ถ่ายทำสถานที่ถ่ายทำจากไตเติ้ลภาพยนตร์ด้วยรักคือรัก 
 โรงพยาบาลพร้อมมิตร
 โรงแรมเชียงใหม่ออร์คิด
 สถานีโทรทัศน์สีกองทัพบกช่อง 7
 ร้านอาหารจิตรโภชนา ดอนเมือง
 อัมรินทร์พลาซ่า
 สุขุมวิทการ์เดนซิตี้
 ร้านดอกไม้เวิร์ลฟอริส พหลโยธิน
 ศูนย์การค้าพาต้าปิ่นเกล้า
 ร้านอาหารฟิชชิ่งแลนด์ แดนมัจฉา ดอนเมือง

 เรื่องย่อ 
วิชนีย์ กับพรรคพวกเป็นนักร้องที่ไม่ได้ประสบความสำเร็จในอาชีพนักร้องสักเท่าไหร่ พี่ต้อ ผู้จัดการของวง จึงให้ พรพิชิต เพื่อนที่เป็นเสือผู้หญิงมาวางแผนจัดการ ปรับปรุงและเปลี่ยนแปลงซะใหม่ วิชนีย์กับพรพิชิตในช่วงแรกนั้นไม่ถูกชะตากันเท่าไหร่นัก เพราะความปากจัดและตรงไปตรงมาของพรพิชิต แต่เมื่อการโปรโมทได้ผล วิชนีย์เปลี่ยนชื่อเป็น อัญชลี และเป็นนักร้องดัง ทั้งคู่ก็ยังเล่นเกมเพื่อเอาชนะกัน และเกิดความใกล้ชิดกันขึ้น จนทั้งสองคนรักกัน แต่ว่าพรพิชิตก็ยังรักความเป็นอิสระของตัวเองอยู่ จนกระทั่งวิชนีย์เป็นโรคร้ายและมีชีวิตอยู่ได้อีกไม่นานเรื่องย่อด้วยรักคือรัก

 ความสำเร็จ 
ภาพยนตร์เรื่อง "ด้วยรักคือรัก" ถือเป็นภาพยนตร์ที่มีกระแสตอบรับอย่างสูง เป็นภาพยนตร์รักโรแมนติก ที่ได้นักร้องดังแห่งยุคอย่าง อัญชลี จงคดีกิจ มาประกอบคู่กับ ธงไชย แมคอินไตย์ ซึ่งกลายเป็นคู่ขวัญทางจอเงินระดับคลาสสิกอีกคู่หนึ่งของวงการหนังไทยอัญชลี จงคดีกิจ 15 พฤศจิกายน พ.ศ. 2498 หนึ่งเดียวคนนี้ ที่แฟนๆ ยังไม่เคยลืมจากรายการไน์เอ็นเตอร์เทน โดยฉากความรักระหว่าง พระนาง ในภาพยนตร์เรื่องนี้ได้สร้างปรากฏการณ์ในโรงด้วย เสียงกรี๊ด และ แสงแฟลชจากการถ่ายภาพในขณะชมภาพยนตร์ เป็นเหตุการณ์ที่ไม่เคยเกิดขึ้นมาก่อน โดยผลจากผลงานภาพยนตร์ และเพลงประกอบภาพยนตร์ ส่งผลให้เกิดกระแส "อัญชลีฟีเวอร์" เป็นปรากฏการณ์ครั้งสำคัญอีกครั้งหนึ่งของวงการบันเทิงไทยในกลางยุค 80คิดถึงอัญชลี จงคดีกิจ  และแจ้งเกิดเบิร์ด ธงไชยในยุคนั้น ก่อนที่เบิร์ดจะมีอัลบั้มเต็มของตนเองในปีถัดไป ซึ่งใช้เป็นเพลงประกอบภาพยนตร์รักโรแมนติกเรื่องใหม่ของเบิร์ด เรื่องด้วยรักและผูกพัน